1000 София, ул. “6-ти Септември”№26

Тел:02/988 38 67; Fax:980 29 56

E-mail: **2mko@2mko.com**

web страница: [**www.2mko.com**](http://www.2mko.com)

Instagram:**@travelwith2mko**

Facebook:**@2mkotravel**

**РАЗНОЛИКАТА НЕОБЯТНОСТ НА САЩ**

***Източно и Западно крайбрежиe, с Чикаго***

***НЮ ЙОРК, ФИЛАДЕЛФИЯ, ВАШИНГТОН, БЪФАЛО, НИАГАРСКИ ВОДОПАД, ЧИКАГО, САН ФРАНЦИСКО, ЛАС ВЕГАС, ЛОС АНДЖEЛИС, ХОЛИВУД***

Градът на градовете – Ню Йорк ще ни посрещне, а Красивата Калифорния ще ни изпрати.  Ниагарският водопад ще ни отвори сетивата,  Джорджтаун ще ни отведе във времето на Викторианските къщи, а Чикаго ще ни разкаже една съвременна приказка.  Гордостта на Аризона – Гранд каньон ще ни събуди адреналина, а трамвайчето в Сан Франциско ще ни върне романтиката на времето. Камбаната на независимостта ще ни покаже силата на Американската демокрация, а Лас Вегас – силата на въображението, което  прави пари от пустиня. Една необятна разнолика страна, родила Американската мечта за поколения от цял свят. ЕЛАТЕ, ЗА  ДА ВИ Я  ПОКАЖЕМ ПО НАЙ-ДОБРИЯ НАЧИН  - с отлични хотели, опитен екскурзовод и  добро настроение!

**САМОЛЕТНА ЕКСКУРЗИЯ** – 24 дни **Промоционална цена**: **13 300 лв**

**Стандартна цена: 13 400 лв**

/с вкл. лет.такси/

***\*Промоционалната цена 13 300 лв е валидна при записване и депозиране минимум 6 месеца преди датата на отпътуване. Стандартната цена 13 400 лв е валидна при записване и депозиране в срок по малък от 6 месеца.***

**1 ДЕН:13.09.2024** Среща на летище София, Терминал 2 в **19.10 ч.** В **21.10ч.** полет София-Истанбул *с „Turkish Airlines”.* Пристигане в Истанбул в **22.40ч**.

**2  ДЕН:14.09.2024** В **00.45ч.** полет Истанбул- Ню Йорк *с „Turkish Airlines”.* Пристигане на летище „John F*.* Kennedy” в **04.40ч***.* Трансфер до хотели при възможност настаняване. Свободно време за адаптация. Нощувка.

**3 ДЕН: 15.09.2024** Закуска. Започва нашата обиколка на централната част на Ню Йорк - остров Манхатън – централният площад [Таймс Скуеър](https://www.2mko.com/o/tajms-skuear/123" \t "_blank), Италианският и Китайският квартали, „Малката Италия”, центърът [Рокфелер](https://www.2mko.com/o/rokfeler/124" \t "_blank), Световният търговски център. Ще се разходим по  [5-то Авеню](https://www.2mko.com/o/5-to-avenyu/125" \t "_blank)” и „[Уолстрийт](https://www.2mko.com/o/uolstrijt/126" \t "_blank)“, за да достигнем емблематичния „Емпайър Стейт Билдинг“. Небостъргачът  е съществен елемент от силуета на Ню Йорк и е смятан за един от най-известните символи на града. Ние ще се изкачим на  86-ия етаж, където е разположена  наблюдателната площадка и пред нас ще се открие впечатляващ панорамен изглед към Ню Йорк. (входът  се заплаща допълнително на място). След първите впечатления от този невероятен град, можете да завършите деня с още по-впечатляващо  посещение на шоу спектакъл в някой  от театрите на [Бродуей](https://www.2mko.com/o/broduej/128" \t "_blank).\*  Нощувка.  
  
**4 ДЕН:16.09.2024** Закуска. В този ден можете да изберете своята програма сато свободно време или да отидем  с корабче до [Статуята на свободата](https://www.2mko.com/o/statuyata-na-svobodata/129" \t "_blank) \*– (заплаща се на място) или безплатно пътуване с ферибот отиване и връщане до Стейтън Айлънд, което предоставя възможност да се види панорамата на Манхатън и [Статуята на свободата](https://www.2mko.com/o/statuyata-na-svobodata/129" \t "_blank). След обяд предлагаме разходка в „Сентрал парк”, музея „Метрополитън” (входът за него се плаща допълнително на място), Линкълн център. По желание може да се включите и във вечерна обиколка на Ню Йорк с автобус (продължителност 2 часа).\* Ще се насладите на нощните гледки и aтмосферата на „Таймс скуеър”, Чайнатаун, „Грийнуич вилидж“, и мостовете на Манхатън и Бруклин. Ще разберете защо Ню Йорк  носи прозвището “градът, който никога не спи“. Нощувка.  
  
**5 ДЕН:** **17.09.2024** Закуска и отпътуваме с автобус към  гр. Филаделфия. Ще се настаним в  хотел, в централната част на града и след това ще го разгледаме с автобус и пеша. Ще научим защо го наричат  "Фили", или "градът на братската любов", а пък местните шеговито го представят като градът на свободата, адвокатите и телешките стекове със [сирене](https://gotvach.bg/n-19590-%D0%A1%D0%B8%D1%80%D0%B5%D0%BD%D0%B5). Във Филаделфия се намира превърналата се в икона за САЩ – Камбана на независимостта. С нея през 1776 година символично е разгласена независимостта на страната от британската корона. Ще станем част от това  забележително място, разположено в Националния исторически парк на независимостта, където  са се дебатирали Декларацията за независимостта и Конституцията на държаватата. Ще видим още  и впечатляващата сграда на  Кметството с нейните 167 м., най-големия орган в света, който се намира в универсалния магазин Macy’s и др. Свободно време. Нощувка.

**6** **ДЕН**:**18.09.2024** Закуска. Преди обяд ще продължим с обиколката  на Филаделфия, включително статуята на Роки от известните филми със Силвестър Сталоун, а след обяд  ще отпътуваме с автобус за Вашингтон. Ще се настаним в хотела и ще имате свободно време. Нощувка.  
  
**7 ДЕН:19.09.2024** След закуска започваме разглеждане на Вашингтон: [Капитолия](https://www.2mko.com/o/kapitolia/94), Националната библиотека, Белия дом (отвън) и др. Привечер  ще се пренесем в колорита на  историческия квартал „Джорджтаун”. Облицован с калдъръмени улици и опасан с  архитектурата на Викторианските къщи от 18-ти и 19-ти век, той  остава като един от най-скъпите квартали на американската столица, запазил старите традиции. Нощувка.  
  
**8 ДЕН:** **20.09.2024** Закуска. През този ден продължаваме  разглеждането на Вашингтон с Мемориалите на Томас Джеферсън, Линкълн, на Виетнамската и Корейската войни, за да  усетите по най-добрия начин  отношението на американския народ към неговата история. А духът и културата на тази нация ще оцените в музеите „Смитсониан”. Нощувка.

**9** **ДЕН:** **21.09.2024** Закуска, а по-късно ни предстои полет от Балтимор за Бъфало. Пристигане в Бъфало  и  настаняване в  хотел в малкото градче Ниагара Фолс. След това започва нашата разходка до Ниагарския водопад  от американска  страна. Така ще видим неговата красота  при вечерно осветление  и ще запечатаме в кадри  незабравима многоцветна емоция! Нощувка.

**10** **ДЕН: 22.09.2024** Закуска. Този ден безспорно ще бъде един от най-вълнуващите, защото ще влезем  под самите водопади с корабчето „Девицата на мъглата”. Преживяването  е завинаги! А следобед ще  го допълним с гледка към  Ниагарския водопад от канадска страна.  Преминаваме  пеша по моста, който свързва САЩ и Канада и какво ни очаква там – ще видим на място. Трябва да се носят паспортите и да се плати такса 1 долар за преминаване на моста свързващ двете държави. Нощувка.  
  
**11 ДЕН: 23.09.2024** Закуска. Свободно време, преди полета ни за  Чикаго. След кацане на летището, трансфер до хотела, свободно време. Нощувка.

**12** **ДЕН:** . **24.09.2024** След закуска  започва  обиколката  на третия по големина град в Америка, който е свързан в нашето съзнание с прочутата книга на Алеко Константинов. В центъра на Чикаго се извисяват небостъргачите, а челното място е определено за Уилис Тауър, която допреди 2009 година бе известна с името Сиърс Тауър. Панорамата от чикагски небостъргачи се счита за една от най-красивите в света.  В чудесния парк „Милениум“ ще видим уникално произведение на изкуството, т. нар. „Бобче“ както и сцената построена от прочутия архитеккт Франк Гери, известна с изключителната си акустика. По нататък е и култовият  Бъкингамски фонтан. Връщаме се нагоре по "Мишигън Авеню",  много дълга търговска улица, на която присъстват  всички представителни  марки и е меката на скъпото пазаруване. Може да направим разходка с корабче по реката, която ще обогати вашите впечатления за града и неговите емблематични сгради.   Нощувка.

**13** **ДЕН: 25.09.2024** На обяд ще вземем полета за  Сан Франциско и след настаняването в хотела в централната част на града, ще имате свободно време. Имате възможност за  разходка из града: най-кривата улица в света – „Ломбард стрийт” и да се повозите  на  историческия трамвай по определен туристически маршрут (заплаща се на място). Нощувка.  
  
  
**14** **ДЕН: 26.09.2024**Закуска. Предстои панорамна обиколка на Сан Франциско –Китайският квартал, най-стария в страната, Юниън скуеър, монументалната сграда на кметството и площада пред него, кулата „Койт“ (входът се заплаща на място), квартала на хипитата от 1960-те години на миналия век и др.. Особено вълнуваща е спирката при  моста “Голдън гейт”, един от символите на града. След това ще направим красива разходка с корабче в залива на Сан Франциско, като ще минем и  покрай остров Алкатрас (на него се намира затвора „Алкатрас”, където е лежал Ал Капоне). Свободно време. Нощувка.

**15** **ДЕН:** **27.09.2024** След закуска ще имате  свободно време за лични интереси и по-късно -полет от Сан Франциско за  Лас Вегас. Въпреки вечерния час, след настаняване в хотела, ще имате възможност за първи впечатления от града. Хотелът се намира в близост до т. нар. “Strip”, най-известната улица с най-атрактивните хотели,  казина и шоута. Самият град е опасан с невероятни светлинни ефекти и предлага най-разнообразни развлечения. Със сигурност ще ви грабне и всеки от вас ще изживее своите незабравими мигове! Нощувка.

**16 ДЕН: 28.09.2024** Закуска. Ще разгледаме “Града на хазарта” с най-красивите хотели и най-известните казина. Нощувка.

**17 ДЕН: 29.09.2024** Този ден ви очаква екскурзия до западната част на Гранд Каньон - гордостта и величието на Аризона! Това е едно от 7-те природни чудеса на света, включено в списъка на ЮНЕСКО за световно наследство през 1972 г., което го прави едно от първите природни чудеса, въведени в този списък. При екскурзия до западната част се минава покрай язовирната стена Хувър и езерото Мийед и има възможност за посещение на Кристалната площадка -(входът, се заплаща допълнително). По желание, възможност за полет с хеликоптер над Гранд Каньон и разходка с лодка по река Колорадо\*. Обяд. Връщане в Лас Вегас. Свободно време. Нощувка.

**18 ДЕН: 30.09.2024**Закуска. Свободен ден в Лас Вегас или  можете да изберете еднодневна екскурзия с автобус до южната част на Гранд Каньон. Екскурзията е с продължителност около 14 часа с тръгване рано сутринта. Тя включва: транспорт с луксозен автобус, обяд на Гранд Каньон, вход за Националния парк. Връщане в Лас Вегас за нощувка късно вечерта.

**19** **ДЕН: 01.10.2024** Закуска. Напускаме  атрактивния Вегас и ще вземем полета до Лос Анджелис, където ще се настаним в хотел, разположен в Холивуд. Ще имате възможност да усетите тази част на града, Залата, където всяка година се раздават „Оскарите”, Китайския театър, известния булевард „Сънсет”, „Булеварда на славата”, Бевърли Хилс и улицата „Родео Драйв”, най-скъпата търговска улица в света с бутици на Гучи, Прада и др. Нощувка.

**20 ДЕН: 02.10.2024** Закуска. По желаниe, от 09.00 ч. можете да се включите в  посещение на „Парамаунт Пикчърс Студио”, с двучасова обиколка на “Paramount Pictures Studio”, единственото действащо студио в Холивуд с  територия от  65 дка.\* или посещение на „Юнивърсал студио”\*. Свободно време. Нощувка.

**21** **ДЕН: 03.10.2024** Закуска. В 09.00 ч. тръгваме от хотела за пешеходна обиколка в централната част на Лос Анджелис. Ще разгледаме сторическия център „Пуебло” и улица „Оливера”, откъдето започва историята на града, Сградата на кметството, Концертната зала „Уолт Дисней”, сградите на известният център „Crypto.com arena” и на музея „Грами”, емблематичня хотел “Millennium Biltmore” и др. Настаняване в хотел в централната част на Лос Анджелис. Нощувка.

**22 ДЕН:** **04.10.2024** Закуска и посещение на луксозното градче Санта Моника, на чийто плаж завършва прочутото шосе 66, което започва в Чикаго (пътува се с градски транспорт). От там при възможност ще отидем и до плажа „Венеция“, който е известен с контракултурата и морския сърф. Нощувка.  
  
**23ДЕН: 05.10.2024**Закуска.Трансфер до летище за полет Лос Анджелис -Истанбул в **13.35ч**. *с „Turkish Airlines”.*

**24 ДЕН:06.10.2024** Пристигане в Истанбул в **12.45ч**. В **19.00ч**.полет Истанбул-София *с „Turkish Airlines”.* Пристигане на летище София в **20.20ч.**

**УТОЧНЕНИЕ: Отбелязаните със звездичка / \* / опции за посещение на различни мероприятия и обекти, се предлагат с допълнително заплащане, чиято цена можете да видите в раздел „ ПОЯСНЕНИЯ – В ПАКЕТНАТА ЦЕНАТА НЕ СЕ ВКЛЮЧВА.”**

**ПОЯСНЕНИЯ:**

**1. В ЦЕНАТА СА ВКЛЮЧЕНИ:**

* самолетни билети за международните полети ;
* самолетни билети за вътрешните полети Вашингтон/Балтимор – Бъфало, Бъфало – Чикаго, Чикаго – Сан Франциско, Сан Франциско – Лас Вегас, Лас Вегас – Лос Анджелис;

***\*Полетите посочени в програмата са актуални.***

* летищни такси за международните полети - **929 лв/ 475 евро** - подлежат на потвърждение;
* летищни такси за вътрешните полети - **479 лв/ 245 евро** - подлежат на потвърждение;
* всички трансфери летище – хотел – летище;
* пътуване с автобус по маршрута: Ню Йорк – Филаделфия – Вашингтон;
* **21 нощувки в хотели 3\* и 4\*, с включени 20 закуски и 1 обяд;**
* ***3 нощувки в Ню Йорк***
* ***1 нощувка във Филаделфия***
* ***3 нощувки във Вашингтон***
* ***2 нощувки в близост до Ниагарски водопад***
* ***2 нощувки в Чикаго***
* ***2 нощувки в Сан Франциско***
* ***4 нощувки в Лас Вегас***
* ***2 нощувки в Холивуд***
* ***2 нощувки в Лос Анджелис***

**\**Хотелите се препотвърждават и актуализират,* при потвърждаване на групата. *Настаняването в хотелите е между 14.00 ч и 16.00 ч.***

\***Срещу допълнително заплащане има възможност за нощувка в емблематичния за Лас Вегас хотел “Bellagio” 5\*. Цената варира непрекъснато и се уточнява в деня на плащането на хотела.**

* ***Изисквания при настаняване в хотели / САЩ:***

***Моля да имате предвид, че хотелите в САЩ имат изискване при настаняване да се направи депозит в рамките на 100 щ. долара.******за покриване на потенциални разходи като румсървис или мини бар за продължителността на престоя. Заплащането на депозита се извършва с кредитна или дебитна карта . При напускане на хотела депозита ще Ви бъде възвърнат по картата.***

***Обиколки и посещения по програма***

* *туристическа обиколка на Ню Йорк – (3-ти и 4-ти ден);*
* *разглеждане на град Филаделфия – (6-ти ден);*
* *разглеждане на Вашингтон –(7-ми и 8-ми ден);*
* *разходка и разглеждане на Ниагарския водопад –(9-ти ден);*
* *разходка с корабче под Ниагарския водопад* (само в периода от 15.05 до 31.10) *– (10-ти ден);*
* *такса за корабчето на Ниагарския водопад; – (10-ти ден);*
* *разглеждане на Ниагаския водопад от канадска страна (10-ти ден)*;- ***(възможно е да възникнат такси при преминаване на границата.)***
* *обиколка на Чикаго – (12-ти ден);*
* *панорамна обиколка на Сан Франциско – (14-ти ден);*
* *разходка с корабче в залива на Сан Франциско* - *(14-ти ден);*
* *разглеждане на Лас Вегас – (16-ти ден);*
* *екскурзия до западната част на Гранд каньон - (17-ти ден);*
* *туристическа обиколка на Холивуд –(19-ти ден);*
* *туристическа обиколка на Лос Анджелис – (21- ви ден);*
* наземен транспорт с туристически автобус (при обиколките на градовете);
* екскурзоводско обслужване, водач и местен екскурзовод (с превод на български език); от водачът, който придружава групата.
* такса екскурзоводско и шофьорско обслужване по време на обиколките - **­135 лв.**

**2. В ЦЕНАТА НЕ СА ВКЛЮЧЕНИ:**

* виза за САЩ - **333 лв** (към 01.04.2024 г.) - таксата се променя в зависимост от консулския курс на щатския долар, обявен от американско посолство);**В цената на визата за САЩ  не е  включена доставка на задграничния паспорт. Може да получите своя задграничен паспорт с положена виза безплатно в централния офис на куриерска фирма „МBE” в гр. София бул. „Витоша“ №99. Срещу доплащане от 14 лв., задграничният  паспорт може да бъде доставен на адрес, посочен от клиента.**такса за обработка и подаване на документите за американска виза - **150 лв**;
* билетите за градския транспорт в градовете.
* ***допълнителни*** ***екскурзии и мероприятия, които се заявяват и заплащат предварително в офиса на туроператора:***
* *вечерна обиколка на Ню Йорк с автобус -* ***140 лв(при група от минимум 6 човека)***(4-ти ден);
* *вход за Кристалната площадка* *на Гранд Каньон* - ***39 щ.долара*** (17-ти ден);
* полет с хеликоптер над Гранд Каньон и разходка с лодка по река Колорадо – **299 щ.долара** (17-ти ден )-(***ограничение за кг до 130 кг)***
* еднодневна екскурзия с автобус до южната част на Гранд Каньон (18-ти ден) - ***1*70 щ.долара**  ***с водач при група от минимум 7 души. Доплащане за водач*:  при група от 4 души - 20 щ.** ***долара*** /**при група от 5 души 10 щ. долара** Включва: транспорт с луксозен автобус, обяд на Гранд Каньон, вход за Националния парк. Моля да имате предвид, че при избор на това допълнителното мероприятие, Вашата закуска ще бъде заменена с обяд, тъй като за екскурзията се тръгва рано и няма, как да се изпълни закуската.
* *посещение на „Парамаунт Пиктчърс Студио”* - ***80 евро*** *-20-ти ден;* ***(без водач и транспорт*** *за транспорт се плаща допълнително - може с градски транспорт или с такси)*
* *посещение на „Юнивърсал Студио” вход –* ***135 щ.долара*** *(20- ти ден);* ***(без водач и транспорт*** *за транспорт се плаща допълнително - може с градски транспорт или с такси).*
* ***допълнителни екскурзии и мероприятия (плащат се на място):***
* *входна такса за „Кристалната площадка” на сградата на Рокфелер -* **40 щ.долара** (3-ти ден);
* *входен билет за Импайър Стейт Билдинг* (3*-ти ден*)
  + - ***44 щ. долара*** *( с изкачване до 86-ти етаж),*
    - ***79 щ. долара*** *(с изкачване до 86-ти и 102-ри етажи);*
* *такса за корабчето до Статуята на свободата в Ню Йорк -* ***24.30 щ.долара*** (4-ти ден);
* *вход за Метрополитън музей -* ***около 30 щ.долара*** (4-ти ден);
* *разходка с исторически трамвай по „Ломбард стрийт” в Сан Франциско -* ***8 щ.долара*** -*(13-ти ден).*

**Застраховки с включена защита при COVID 19**

* **Allianz** - Застраховка защита при пътуване **„Класик“ – с покритие** - **до 60 000 лв.**

**Застрахователната премия се изчислява на база продължителност на пътуване и възраст на клиента.**

* **Allianz** - Застраховка защита при пътуване **„Премиум“ – с покритие** - **до 120 000 лв. Застрахователната премия се изчислява на база продължителност на пътуване и възраст на клиента.**
* **Allianz** - Допълнителна застраховка „**Отказ от пътуване Плюс“ - с покритие** - **до 20 000 лв**, при отмяна на пътуване или прекъсване на пътуване. **Застрахователната премия се изчислява на база стойността на пътуване.**

**Застраховки без защита при COVID 19**

* **Bulstrad** - Медицинска и туристическа застраховка **с покритие 25 000 евро** – **52 лв** (за лица до 70 год.), **104 лв** - за лица от 71 год. до 80 год.**.**
* **\*Общи условия, цени и информация за застрахователни продукти да откриете на нашият сайт в Помощна информация, раздел Застраховки.**

**\*Забележки:**

*1.Пътуващият има право да прекрати договора по всяко време преди започването на изпълнението на туристическия пакет, след като заплати съответните разходи за прекратяване на договора. Подробна информация относно таксите дължими при прекратяване на договора, може да откриете в ОБЩИТЕ УСЛОВИЯ НА ДОГОВОРА ЗА ПРЕДОСТАВЯНЕ НА ТУРИСТИЧЕСКИ ПАКЕТИ ОТ „2М-КО” ООД.*

*2.Туроператорът има право да променя информацията съдържаща се в настоящия документ, като уведоми пътуващия за всяка промяна в предоговорната информация по ясен, разбираем и видим начин преди сключването на договора за туристически пакет. Подробна информация относно обхвата на промените и начина на уведомяване може да откриете в ОБЩИТЕ УСЛОВИЯ НА ДОГОВОРА ЗА ПРЕДОСТАВЯНЕ НА ТУРИСТИЧЕСКИ ПАКЕТИ ОТ „2М-КО” ООД.*  
*3. Полетите, посочени в програмата, се актуализират при потвърждение на групата, което може да доведе до промени в програмата за дните първи и втори, както и за последните два дни по същата.*  
*4. За външните полети лимитът е съответно 23 кг. за голям багаж  и 8 кг. за ръчен багаж.*  
*За полетите между отделните държави и за вътрешните полети лимитът за багажа е 23кг. за голям багаж и 8 кг. за ръчен багаж*

*5. Цените на допълнителните екскурзии и мероприятия са към 30.03.2022 г.**и е възможно да  подлежат на  актуализация*.  
 *6. Всички  екскурзии и мероприятия по желание се заявяват предварително и се плащат в офиса на туроператора.*  
*7 Цените на екскурзията са калкулирани спрямо курса на долара 1.85 при промяна на курса е възможна актуализация на цената.*

*8.* *Туроператорът  си запазва правото при промяна на летищните такси от  страна на Авиокомпанията, да промени летищните такси и съответно цената на екскурзията. В такъв случай разликата в летищните такси трябва да бъде доплатена от клиента.*

*9. Екскурзията не е подходящи за лица с ограничена подвижност.*

**3.** **Цените 13 300 лв/ 13 400 лв са за човек в двойна стая**. **За единична стая се налага доплащане от 3 960 лв./подлежи на актуализация/**

*\*****Забележка:******Цените на допълнителните екскурзии и мероприятия, са към дата 30.03.2022 г и е възможно да подлежат на актуализация.***

***ПРИ ЗАПИСВАНЕ Е НЕОБХОДИМО ДА СЕ ВНЕСЕ ДЕПОЗИТ ОТ 6 600 лв.***

*ДЕПОЗИТ - 6 600 лв + 483 лв (внася се при записване)*

*I-во ДОПЛАЩАНЕ – 5 000 лв (внася се след издаване на американска виза)*

***II-ро ОКОНЧАТЕЛНО ДОПЛАЩАНЕ КРАЕН СРОК ЗА ВНАСЯНЕ НА ЦЯЛАТА СУМА 30 РАБОТНИ ДНИ ПРЕДИ ДАТАТА НА ОТПЪТУВАНЕ.***

***МИНИМАЛЕН БРОЙ УЧАСТНИЦИ, НЕОБХОДИМ ЗА ПРОВЕЖДАНЕ НА ТУРИСТИЧЕСКИЯ ПАКЕТ 10 ДУШИ.***

***В СЛУЧАЙ ЧЕ НЕ СЕ СЪБЕРЕ ГРУПА ОТ 10 ЧОВЕКА, СЕ НАЛАГА ДОПЛАЩАНЕ, КОЕТО СЕ ОПРЕДЕЛЯ В ЗАВИСИМОСТ ОТ БРОЯ НА УЧАСТНИЦИТЕ ПО ПРОГРАМАТА.***

***КРАЕН СРОК, ЗА ЕВЕНТУАЛНО ПРЕКРАТЯВАНЕ НА ДОГОВОРА ПРЕДИ ЗАПОЧВАНЕ НА ИЗПЪЛНЕНИЕТО НА ТУРИСТИЧЕСКИЯ ПАКЕТ, В СЛУЧАЙ ЧЕ НЕ Е НАБРАН МИНИМАЛНИЯТ БРОЙ УЧАСТНИЦИ 20 ДНИ ПРЕДИ ДАТАТА НА ОТПЪТУВАНЕ.***

**4. Начин на плащане:**

**- в брой (в офиса на ТО)**

**- по банков път**

# БАНКОВИ СМЕТКИ НА „2М-КО”:

**Банка ОББ**

**„2M-KO”ООД**

Сметка в лева:

**IBAN: BG54UBBS84231010215712**

**BIC: UBBSBGSF**

**Първа Инвестиционна Банка**

**„2M-KO” ООД**

Сметка в лева:

**IBAN: BG69FINV91501016595065**

**BIC: FINVBGSF**

**НЕОБХОДИМИ ДОКУМЕНТИ ЗА ВИЗА:**

* Задграничен паспорт с валидност минимум 6 месеца след датата на тръгване;
* 1 бр.актуалнa снимкa с размери 50/50 мм (на хартиен носител) - на снимката лицето да е без очила;
* 1 бр.актуалнa снимкa с размери 50/50 мм (в дигитален формат на преносител - диск или флаш-памет - до 200-240 килобайта) - на снимката лицето да е без очила;
* банкова сметка - извлечение или банкова референция;
* документи за недвижима собственост;
* служебна бележка от местоработата - за заемана длъжност, отпуск и месечно трудово възнаграждение;
* документ от пенсионното (за пенсионери);
* ако сте собственик (съдружник) на ЕТ, АД, СД, ООД – фирмено решение и актуално състояние на фирмата; служебна бележка от Данъчна служба за липса на данъчни задължения;
* брачно свидетелство;
* удостоверения за раждане на кандидата и на неговите деца.

*НЕ Е ЗАДЪЛЖИТЕЛНО ДОКУМЕНТИТЕ ДА СА НОТАРИАЛНО ЗАВЕРЕНИ ИЛИ ПРЕВЕДЕНИ.*

***ПРИ ЗАПИСВАНЕ В ОФИСА НА ТУРОПЕРАТОРА КАНДИДАТЪТ ПОПЪЛВА ВСИЧКИ***

***НЕОБХОДИМИ ФОРМУЛЯРИ ЗА ВИЗА.***

В СЛУЧАИТЕ НА ОТКАЗ ЗА ИЗДАВАНЕ НА ВИЗА НЕ СЕ ВЪЗСТАНОВЯВАТ:

333 лв + 150 лв (ТАКСА ЗА АМЕРИКАНСКА ВИЗА + ТАКСА ЗА ОБРАБОТКА И ПОДАВАНЕ НА ДОКУМЕНТИТЕ ЗА АМЕРИКАНСКА ВИЗА)

**НЕОБХОДИМИ ДОКУМЕНТИ ЗА ПЪТУВАНЕ:**

* Задграничен паспорт с валидност минимум 6 месеца след датата на напускане на САЩ;
* За деца под 18 год. - нотариално заверена декларация от родителите с разрешение за пътуване на детето им в чужбина.
* виза за САЩ

Настоящата Програма представлява неразделна част от Договор No. …. / ……. за туристически пакет.

-----------------------------------------------------------------------------------------------------------------------------------------------------------------

ТУРОПЕРАТОРЪТ сключва застраховка “медицински разходи при акутно заболяване и злополука на туриста” в зависимост от желанието на клиента със Застрахователно Акционерно Дружество “БУЛСТРАД-ЖИВОТ Виена Иншуранс Груп”, адрес: ул.”Св.София” № 6, София 1000. или със „Алианц Травел“ адрес: ул. Сребърна 16, ет. 8 София 1407

ТУРОПЕРАТОРЪТ има сключена задължителна туристическа застраховка „Отговорност на Туроператора” в застрахователна компания „ ЗАСТРАХОВАТЕЛНО ДРУЖЕСТВО ЕВРОИНС ” АД, адрес: бул.”Христофор Колумб” № 43 гр.София, застрахователна полица № 03700100004828 от 29.01.2024 г. до 28.01.2025 г.